ตลาดหุ้นเอเชียรีบาวด์ รับหุ้นกลุ่มเทคโนฯเด้งแรง ฟากนลท.จับตาสถานการณ์ตะวันออกกลางใกล้ชิด
ตลาดหุ้นเอเชียรีบาวด์ รับหุ้นกลุ่มเทคโนฯเด้งแรง ฟากนลท.จับตาสถานการณ์ตะวันออกกลางใกล้ชิด
ตลาดหุ้นเอเชียรีบาวด์ รับหุ้นกลุ่มเทคโนฯเด้งแรง ฟากนลท.จับตาสถานการณ์ตะวันออกกลางใกล้ชิด
7 ม.ค. 2563

ผู้สื่อข่าวรายงานว่า ตลาดหุ้นเอเชียเปิดบวกในวันนี้ โดยได้แรงหนุนจากตลาดหุ้นวอลล์สตรีทที่ดีดตัวขึ้นเมื่อคืนนี้ เนื่องจากคำสั่งซื้อหุ้นกลุ่มเทคโนโลยี รวมทั้งแนวโน้มที่เป็นบวกเกี่ยวกับการทำข้อตกลงการค้าเฟสแรกระหว่างสหรัฐและจีนที่คาดว่าจะเกิดขึ้นในช่วงกลางเดือนนี้ อย่างไรก็ดี นักลงทุนยังคงจับตาสถานการณ์ตึงเครียดในตะวันออกกลาง
โดยดัชนี HSI ตลาดหุ้นฮ่องกงเปิดวันนี้ที่ 28,352.68 จุด เพิ่มขึ้น 126.49 จุด, +0.45%
ดัชนี NIKKEI 225 ตลาดหุ้นญี่ปุ่นเปิดวันนี้ที่ 23,320.12 จุด เพิ่มขึ้น 115.26 จุด, +0.50%
ดัชนี KOSPI ตลาดหุ้นเกาหลีใต้เปิดวันนี้ที่ 2,166.60 จุด เพิ่มขึ้น 11.53 จุด, +0.54% 
ดัชนี TAIEX ตลาดหุ้นไต้หวันเปิดวันนี้ที่ 11,961.97 จุด เพิ่มขึ้น 8.61 จุด, +0.07%
ดัชนี FTSE STI ตลาดหุ้นสิงคโปร์เปิดวันนี้ที่ 3,236.23 จุด เพิ่มขึ้น 17.37 จุด, +0.54%
ดัชนี SSE Composite ตลาดหุ้นจีนเปิดวันนี้ที่ 3,085.49 จุด เพิ่มขึ้น 2.08 จุด, +0.07%
ดัชนี FBMKLCI ตลาดหุ้นมาเลเซียเปิดวันนี้ที่ 1,596.56 จุด ลดลง 1.20 จุด, -0.08%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,787.32 จุด ลดลง 10.55 จุด, -0.14%
ด้านนักลงทุนจับตาสถานการณ์ในตะวันออกกลางอย่างใกล้ชิด หลังจากกองทัพสหรัฐใช้ปฏิบัติการโจมตีทางอากาศที่ท่าอากาศยานนานาชาติกรุงแบกแดดของอิรักในสัปดาห์ที่แล้ว จนทำให้นายพลกัสซิม โซเลมานี ผู้บัญชาการกองกำลัง Quds Force ของอิหร่านเสียชีวิต ขณะที่อยาตอลเลาะห์ อาลี คาเมเนอี ผู้นำสูงสุดอิหร่าน ได้แสดงความโกรธแค้นและประกาศว่าจะตอบโต้สหรัฐ
สำหรับข้อมูลเศรษฐกิจในเอเชียที่มีกำหนดเปิดเผยในวันนี้ได้แก่ ดุลบัญชีเดินสะพัดเดือนพ.ย.ของอิหร่าน และทุนสำรองเงินตราต่างประเทศเดือนธ.ค.ของจีน